b'\n_START_ARTICLE_\nTretrollmannsturneringen\n_START_SECTION_\nDen f\xc3\xb8rste oppgaven\n_START_PARAGRAPH_\nDen f\xc3\xb8rste oppgaven var \xc3\xa5 hente et gullegg fra et rede som var bevoktet av en drage, for \xc3\xa5 teste deltakernes egenskaper under press. Deltakerne ble ikke informert om sine oppgaver f\xc3\xb8r den skulle utf\xc3\xb8res, og de fikk karakter p\xc3\xa5 en skala fra en til ti av et panel p\xc3\xa5 fem dommere._NEWLINE_Alle fire deltakerne fullf\xc3\xb8rte oppgaven. Fleur brukte soveformler, Krum visste hva dragenes svakhet er, \xc3\xb8yet , og immobiliserte det, Fredrik brukte sine talenter i transfigurasjon for \xc3\xa5 lage en distraksjon, og Harry framkalte sopelimen sin og brukte den til \xc3\xa5 utman\xc3\xb8vrere dragen sin.\n_START_SECTION_\nJuleballet\n_START_PARAGRAPH_\nJuleballet blir avholdt f\xc3\xb8r jul, og fjerde\xc3\xa5rsstudenter og eldre kan delta, men en yngre student kan delta som f\xc3\xb8lge til en eldre. Tradisjonelt skal turneringsdeltakerne og deres f\xc3\xb8lge \xc3\xa5pne dansen. Harry Potters f\xc3\xb8lge var Parvati Patil, Fredrik Djervells f\xc3\xb8lge var Cho Chang, Fleur Delacours f\xc3\xb8lge var Roger Davidsen og Viktor Krumms f\xc3\xb8lge var Hermine Grang.\n_START_SECTION_\nDen andre oppgaven\n_START_PARAGRAPH_\nEgget deltakerne hentet fra under dragen m\xc3\xa5tte \xc3\xa5pnes under vann for at den neste oppgaven skulle avsl\xc3\xb8res for dem. Oppgaven var \xc3\xa5 hente noe \xc2\xabverdifullt\xc2\xbb, som viste seg \xc3\xa5 v\xc3\xa6re en venn eller et familiemedlem, fra bunnen av innsj\xc3\xb8en._NEWLINE_Alle fire deltakerne kom opp med en m\xc3\xa5te \xc3\xa5 puste under vann (Harry ved hjelp av magiske urter, Fredrik og Fleur ved \xc3\xa5 lage bobler med luft rundt hodet sitt, og Krumm ved \xc3\xa5 halvveis forvandle seg til en hai). Harry n\xc3\xa5dde m\xc3\xa5let f\xc3\xb8rst, men ble igjen mens Fredrik og Viktor reddet sine gisler for \xc3\xa5 forsikre seg om at alle ble hentet. Fleur greide ikke oppgaven, slik at Harry returnerte til slutt med b\xc3\xa5de sitt eget gissel Ronny Wiltersen og Fleurs s\xc3\xb8ster, Gabrielle._NEWLINE_Karakterer ble gitt p\xc3\xa5 samme m\xc3\xa5te som i den f\xc3\xb8rste oppgaven. Selv om Potter teknisk sett kom p\xc3\xa5 en svak tredjeplass, ble hans oppf\xc3\xb8rsel sett p\xc3\xa5 som nobel istedenfor eller i tillegg til \xc3\xa5 v\xc3\xa6re dum, noe som \xc3\xb8kte karakteren han fikk. Harry og Fredrik l\xc3\xa5 likt etter denne oppgaven.\n_START_SECTION_\nDen tredje oppgaven\n_START_PARAGRAPH_\nDen tredje og siste oppgaven var \xc3\xa5 komme seg igjennom en labyrint som var lagd p\xc3\xa5 Galtvorts rumpeldunkarena og som inneholdt en stor variasjon av hindre og dyr. Deltakerne ble informert om denne oppgaven og fikk god tid til \xc3\xa5 forberede seg. Istedenfor et karaktersystem ble den deltakeren som f\xc3\xb8rst n\xc3\xa5dde pokalen i midten vinner. Deltakerne ble sluppet inn i labyrinten med intervaller, ut ifra hvor gode karakterer de hadde f\xc3\xa5tt i de to f\xc3\xb8rste oppgavene.\n_START_SECTION_\nHvor alt gikk galt\n_START_PARAGRAPH_\nSelv om de som organiserte Tretrollmannturneringen hadde gode intensjoner, var ikke turneringen direkte s\xc3\xa5 \xc3\xa6refull og vennlig som den var ment \xc3\xa5 v\xc3\xa6re. For det f\xc3\xb8rste var den full av korrupsjon. Flere av dommerne hadde sin egen favorittkandidat og alle fire deltakerne ble informert om den f\xc3\xb8rste oppgaven p\xc3\xa5 forh\xc3\xa5nd (Krumm fikk vite det av Igor Karkaroff, Fleur av Madame Maxime, Harry av Gygrid og Fredrik av Harry)._NEWLINE_Dessverre blekner korrupsjonen i forhold til det faktum at Fyrst Voldemort hadde en plan ved Galtvort. Bart Kroek jr., forkledd som Gal\xc3\xb8ye Bister, hadde som oppgave \xc3\xa5 s\xc3\xb8rge for at Harry vant Tretrollmannturneringen. Det var han som lurte \xc2\xabIldbegeret\xc2\xbb til \xc3\xa5 glemme at det bare var tre skoler i turneringen, slik at Harry kunne trekkes ut som deltaker for en fjerde skole. Han hjalp Harry med \xc3\xa5 skaffe til veie det han trengte for \xc3\xa5 greie de to f\xc3\xb8rste oppgavene, og gjorde sitt beste for \xc3\xa5 rydde veien for Harry i labyrinten._NEWLINE_Harry Potter og Fredrik Djervell n\xc3\xa5dde sentrum av labyrinten sammen, da de m\xc3\xa5tte sl\xc3\xa5 seg sammen for \xc3\xa5 komme forbi de siste hindrene. Uheldigvis for dem begge hadde \xc2\xabBister\xc2\xbb forvandlet pokalen til en flyttn\xc3\xb8kkel som transporterte dem begge til Voldemort. Petter Pittelpytt tok kjapt livet av Fredrik, og brukte noe av Harrys blod til et ondt ritual for \xc3\xa5 bringe Voldemort tilbake til makten. Denne hendelsen f\xc3\xb8rte til at den andre magikerkrigen startet. I motsetning til Voldemorts plan, greide Harry \xc3\xa5 r\xc3\xb8mme og advarte Humlesnurr om at Voldemort var tilbake.'